  Виталий Пронин Г. Корепанов-Камский Тыловай черкогуртысь культурая юрт «Эн вунэтэ кырӟанъёсме» флешмобе пыриськыны ӧте. Та ужрад чотын земляксылэсь Геннадий Корепанов-Камскийлэсь кырӟанъёссэ быдэстыны кулэ. Туэ тодмо удмурт композиторлы но кырӟасьлы 90 арес тырмысал. Со понна 14-тӥ июньысен 14-тӥ августозь флешмоб радъяське. Вань мылкыд карисьёс быгато быдэстыны Геннадий Корепанов-Камскийлэсь кырӟанъёссэ. Кырӟамез гожтоно видеоролике. Собере, нимысьтыз #ЭнвунэтэКырзанъесме #НезабывайтеМоиПесни#КорепановКамский хештэгъёс пуктыса, «ВКонтакте» вотэсэ пуктоно. Вань роликъёсты адӟыны луоз Тыловай культурая юртлэн «ВКонтакте» бамысьтыз. Бӧрысь радъяськоз куара сётон. Вормисьёслы чакламын кузьымъёс. Алёна Ионина  